איזו רשת שולחת את הפיצה הכי טעימה ומי מגיעה הכי מהר?
בימי החופש הגדול, פיצה - כמו מזון מהיר אחר - זוכה לפופולריות גואה. "גלובס", בשיתוף אתר "יצאת גדול", המתמחה בבדיקת בעלי מקצוע ועסקים, ערך מבדק פיצות בין רשתות ארציות - מי הכי טעימה, מי הכי זריזה ומי לא חוסכת בתוספות. בבדיקה השתתפו 6 רשתות: דומינו'ס פיצה, פיצה האט, פיצה מטר, פיצה בג דומינו, פיצה פרגו ופיצה 1+1.
פאנל הטועמים, חובבי פיצות "כבדים", כלל 5 ילדים בגילאים 8-13 - קהל היעד העיקרי של פיצות, ו-6 מבוגרים בהם קונדיטור קפדן. הבדיקה נעשתה בשיטה "עיוורת", והטועמים נתבקשו לדרג את הפיצות לפי מדדים של טמפרטורת הפיצה, פריכות הבצק, טעם ומרקם הרוטב, גבינה, תוספות - ולבסוף להעניק לפיצה ציון כללי. לצד הטעימות נבדקו מדדים נוספים: מחיר הפיצה והתוספת, מועד משוער להגעת השליח והגעתו בפועל, גודל הפיצה ואופן הגשתה (האם כוללת קרטונים לנוחיות הזלילה, מפיות, תבלינים וכדומה).
במדדים ש"מסביב" - נציין את פיצה בג דומינו שהיתה הזולה בהשוואה: 58 שקל, פער של כ-30% במחיר לעומת היקרה: פיצה מטר, שתומחרה ב-80 שקל (שתיהן כולל תוספת פטריות על מחצית הפיצה). בבג דומינו גם לא חסכו ברטבים ובמפיות ובקרטונים לנוחיות הסועדים - בניגוד לשאר. עוד נציין את פיצה האט שנחתה על מפתן הדלת כעבור 15 דקות בלבד.
ציון משוקלל: 5.9.
ציון טועמים: 5.9.
ציון משוקלל: 6.8.
ציון טועמים: 6.
ציון טועמים: 6.4.
ציון משוקלל: 7.6.
ציון טועמים: 6.5.
ציון משוקלל: 7.1.
ציון טועמים: 7.
ציון משוקלל: 7.8.
ציון טועמים: 7.5.
דומינו'ס פיצה: "תוצאה זו רחוקה מלשקף את תוצאות מבחני הטעימה שהרשת עורכת. עם זאת איננו מקלים ראש, ונבדוק לעומק את הסיבות שהביאו לתוצאה הספציפית בסקר זה".
פיצה 1+1 נזללה בהנאה יחסית | צילום: webphotographeer, Istock פיצה האט: "פיצה האט היא רשת בינלאומית העומדת בסטנדרטים הגבוהים הבינלאומיים. פיצה האט ידועה בפיצה פאן שלה - פיצה הנאפית במחבת פאן המקנה לבצק גמישות ועובי מיוחדים. בגלל אופן הכנתה המיוחד נראה כי היא שמנונית יותר, אך למעשה, אם תבדקו את ערך המוצר מבחינה קלורית - הוא שווה לכל פיצה אחרת. כמויות הרוטב והגבינה נמדדות על-פי כוסות מדידה המגיעות מהרשת הבינלאומית".
פיצה בג דומינו: "אנחנו עובדים קשה על אחידות בין הסניפים. בנוגע לתוספות מקופסת השימורים: בעת ההזמנה היו צריכים להציע את האפשרויות של פטריות טריות ופטריות מקופסה - וזו טעות שלנו שלא ניתנה לכם האפשרות לבחור".
פיצה פרגו: "אנו משתדלים 'לקלוע' לכל הטעמים, אך מודעים לכך שהדבר בלתי אפשרי. אנו מתייחסים לכל הערה במלוא הרצינות. גם התלונה על חריפות הרוטב תיבדק".
פיצה 1+1: נסים סלע, מנכ"ל ובעלים: "אנו בין היחידים שמשתמשים בגבינות אמיתיות מ-100% חלב. לצד הדגש על חומרים איכותיים, אנחנו משתדלים לעמוד בדרישות הצרכנים להיות הוגנים במחיר עם מוצר איכותי, למרות ששיטת המכירה של 1+1 עלולה להטעות. אני שמח על תוצאות המבדק".
פיצה מטר: לא נמסרה תגובה.